CELEX: 31991H0141
Language: el
Date: 1991-01-31 00:00:00
Title: 91/141/ΕΚΑΧ: Σύσταση της Επιτροπής της 31ης Ιανουαρίου 1991 σχετικά με τις στατιστικές άνθρακα

Avis juridique important

|

31991H0141

91/141/ΕΚΑΧ: Σύσταση της Επιτροπής της 31ης Ιανουαρίου 1991 σχετικά με τις στατιστικές άνθρακα  

Επίσημη Εφημερίδα αριθ. L 074 της 20/03/1991 σ. 0035 - 0076

ΣΥΣΤΑΣΗ ΤΗΣ ΕΠΙΤΡΟΠΗΣ της 31 Ιανουαρίου 1991 σχετικά με τις στατιστικές άνθρακα ( 91/141/ΕΚΑΧ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 47,  Εκτιμώντας :  ότι είναι απόλυτα αναγκαίο να διαθέτει η Κοινότητα στατιστικές σχετικά με τον άνθρακα, προκειμένου να φέρει εις πέρας τα καθήκοντα που της έχουν ανατεθεί σύμφωνα με τις διατάξεις του άρθρου 3 της συνθήκης ΕΚΑΧ - ότι αυτό επιβάλλεται, κυρίως, λόγω της σημασίας που έχει ο άνθρακας για τον ενεργειακό εφοδιασμό της Κοινότητας, καθώς και ενόψει της ανάπτυξης της ενεργειακής αγοράς στα πλαίσια της Ενιαίας Αγοράς μετά το 1992 - ότι η διαχείριση του τομέα του άνθρακα εξαρτάται όλο και περισσότερο από τη δυνατότητα ταχείας διάθεσης αξιόπιστων και πλήρων στοιχείων σχετικά με τις εισαγωγές, τις εξαγωγές, τις παραδόσεις στερεών καυσίμων,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ :  Άρθρο 1 Τα κράτη μέλη, από τον Ιανουάριο 1991, υποχρεούνται να κοινοποιούν στην Επιτροπή τα στατιστικά στοιχεία που καθορίζονται στα ερωτηματολόγια που επισυνάπτονται στην παρούσα σύσταση και σύμφωνα με τους προβλεπόμενους όρους .  Άρθρο 2 Η παρούσα σύσταση τίθεται σε ισχύ από την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων .  Η παρούσα σύσταση απευθύνεται στα κράτη μέλη . Βρυξέλλες, 31 Ιανουαρίου 1991 . Για την Επιτροπή Henning CHRISTOPHERSEN Αντιπρόεδρος